身旺无倚,僧道之列,桃花滚浪,娼妓之徒. 秀气失令,清明之士,身印俱强,平生少病. 煞化为印,早擢登科,财旺生官,少年承业.伤官见印,贵不可言,金神运水,身衰夭折. 印绶见财,运又重见,坐下死绝,必归黄泉. 身临沐岁,恐愁水厄,命遭官克,须防水灾.印绶过多,老而无子,伤官过旺,极易伤夫. 官煞财食,无破清高,煞伤枭刃,取用为妙. 煞旺混杂,技艺之流,财禄生马,经商之客.马落空亡,遁居飘流,禄遭冲破,别土离乡. 空亡偏见,亲属离伤,官煞俱去,少失爹娘. 拱禄拱贵,一省扬名,官符死符,狱讼时有.福不福者,吉神遭凶,成不成者,格局见破. 生时冲刑,一生屡乏,岁月临劫,百岁孤寒. 印逢华盖,尊居翰苑,学问渊源,水居壬癸. 慈祥恺悌,木乘甲乙,燥阳火盛,丙丁之地. 天元一气,地物相同,虽主横死,位列三公.天干一字,清而不杂,格虽清贵,两度婚事. 日德金神,月逢土旺,虽有功名,祖业飘荡. 五行有救,当忧不忧,四时逢空,闻喜不喜.甲日金神,偏宜火制,己日金神,何用火制. 六甲生春,时犯金神,水乡不发,土重名真. 甲己丑月,时带金灵,月干见煞,双目失明. 甲日寅月,透财时节,西北行程,九流立业. 火旺二寅,月令水金,水乡有救,见土刑身.己日戊月,无气火神,多水多金,眼目必昏. 金多无火,功名蹭蹬,木重无金,岁月蹉跎.金水极清,拟登甲第,金逢火炼,早步金阶. 壬癸多金,生于酉申,土旺则贵,火旺则损.癸向巳宫,财官拘印,运至南方,名利必振. 伤官之格,女人不贵,官星重犯,滥淫之辈. 官星桃花,福禄堪夸,煞星桃花,朝秦墓楚. 庚日申时,柱中金局,支元会合,伤官劫妻. 壬癸坎宫,支逢午戌,干头比肩,东行为吉.甲己震宫,卯多则夭,逆顺运行,子申发福. 阳火无根,水乡必忌,阴火无根,水乡有救.